Diari Oficial de la Generalitat Valenciana


Sumari del DOGV 7623, del 25-09-2015 (2015/7822)

RESOLUCIÓ de 22 de setembre de 2015, del president de Culturarts Generalitat, per a la concessió d'ajudes de foment de les arts escèniques per als sectors teatral i circense per al període de novembre de 2014 fins a desembre de 2015.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7623

Data del DOGV
:   25-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7822


Data del document
:   22-09-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 22 de setembre de 2015, del president de Culturarts Generalitat, per a la concessió d'ajudes de foment de les arts escèniques per als sectors teatral i circense per al període de novembre de 2014 fins a desembre de 2015. [2015/7822]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 28 d'abril de 2015, de la presidenta de CulturArts Generalitat (DOCV 7518, 05.05.2015), de convocatòria d'ajudes de foment de les arts escèniques per als sectors teatral i circense per al període de novembre de 2014 fins a desembre de 2015, i en atenció als següents  
  
Antecedents de fet  
Primer. Mitjançant Resolució de 28 d'abril de 2015, de la presidenta de CulturArts Generalitat (DOCV 7518, 05.05.2015), es van convocar ajudes de foment de les arts escèniques per als sectors teatral i circense per al període de novembre de 2014 fins a desembre de 2015.  
Segon. Per Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, l'article 2.2.l atribueix a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i l'article 4.2.j confereix l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Tercer. De conformitat amb el que estableix l'apartat primer de la base quarta de la convocatòria, el termini de presentació de sol·licituds era de vint dies naturals, a comptar des de l'endemà de la publicació de la convocatòria, per la qual cosa va finalitzar el 25 de maig de 2015, i s'hi han presentat cent cinquanta-nou (159) sol·licituds per part dels diferents interessats.  
Quart. En atenció al que disposa el punt 3 de la base cinquena, la comissió tècnica avaluadora, degudament constituïda i reunida en sessió els dies 2, 7 i 9 de juliol, ha portat a efecte l'estudi de la documentació presentada i ha valorat les sol·licituds d'acord amb els criteris i prioritats que estableix la base sisena, i n'ha emés la corresponent acta.  
  
La proposta motivada de resolució del director general de CulturArts Generalitat es formula després de la vista dels expedients i de l'acta i la proposta evacuada per la comissió tècnica avaluadora anomenada a l'efecte, i després de comprovar que els proposats com a beneficiaris compleixen tots els requisits necessaris exigits per la convocatòria per a tindre eixa condició, i que en el procediment no figuren ni s'han tingut en compte altres fets, al·legacions i proves que els adduïts pels interessats, i en atenció al que disposa la base cinquena.6.  
  
Fonaments de dret  
I. D'acord amb el que disposen la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la Llei 5/1983, de 30 de desembre, del Consell; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell (DOCV 7355, 08.09.2014), que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
II. Per a la concessió i el pagament de les ajudes de foment de les arts escèniques per als sectors teatral i circense cal complir el que disposen l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria huitena de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
III. Totes les sol·licituds d'ajuda formulades excepte una, es van presentar dins del termini establit en l'apartat primer de la base quarta de la convocatòria, i s'han tramitat els expedients incoats de conformitat amb allò que s'ha assenyalat en la base cinquena.  
  
Per tot això, en virtut dels antecedents de fet i fonaments de dret que han quedat exposats, vistes l'acta i la proposta evacuada per la comissió tècnica avaluadora, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, vista la proposta amb el caràcter de definitiva, en atenció al que disposa la base cinquena.6 de la convocatòria, que eleva el director general de CulturArts Generalitat, resolc:  
  
  
Primer  
Concedir ajuda a les sol·licituds per als sectors teatral i circense per l'import, en conjunt d'un milió seixanta-sis mil nou-cents quaranta euros (1.066.940 ?) que s'especifica, presentades per:  
Com que el grup de sol·licituds que optaven a autoria inèdita o de nova creació ha quedat desert perquè la comissió tècnica avaluadora addueix falta de qualitat dels textos presentats, l'economia de 3.000 - generada en la modalitat de Creació de literatura escènica (CLE) ha servit per a incrementar l'assignació econòmica de la modalitat Projectes emergents de producció (PEM), que passa a disposar de 38.000 ?. Tot això es fa en aplicació de la base 2.2, últim paràgraf, que preveu: «En el cas que hi haja economies en algun dels epígrafs precedents, les quantitats no disposades de qualsevol de les modalitats que s'hi assenyalen es podran aplicar, si cal, a les modalitats que resulten deficitàries, sense que se supere mai globalment la quantitat d'1.066.940 euros».  
  
L'import global màxim d'aquestes ajudes és d'un milió seixanta-sis mil nou-cents quaranta euros (1.066.940 ?) que es financen amb càrrec a la línia de subvenció T6422000, «Foment de les arts escèniques», en el programa 2205 del capítol IV del pressupost de CulturArts Generalitat per a 2015,  
  
Segon  
El pagament d'aquestes subvencions queda condicionat al compliment de les obligacions que assenyala la base setena, i a la justificació per part del beneficiari, d'acord amb el que indica la resolució de convocatòria, fins a la data de 31 de desembre de 2015 assenyalada en la base huitena. La falta de justificació en el termini indicat determinarà la pèrdua del dret al cobrament de la subvenció.  
  
Tercer  
Donar publicitat a les ajudes concedides en compliment del que assenyala l'article 18.1 de la Llei 38/2003, de 17 de novembre, General de Subvencions.  
  
Quart  
Denegar l'ajuda sol·licitada per als sectors teatral i circense pels motius que s'especifica, de les presentades per:  
Motius de denegació de les ajudes sol·licitades:  
A) No haver obtingut, la sol·licitud presentada per la persona o entitat interessada, la puntuació mínima de 50 punts exigida en les bases 14.2, 19.2, 23.2, 27.2, 32.2, 36.2, 40.2 i 45.2, d'acord amb els criteris de valoració de la convocatòria: «La concessió d'aquestes ajudes requerirà l'obtenció d'un mínim de 50 punts; si no s'aconsegueix aquesta puntuació, es desestimarà la sol·licitud d'ajuda».  
B) Queden excloses de l'avaluació per haver presentat la documentació fora del termini que acabava el dia 25 de maig. La base 4.1 diu que: «El termini de presentació de les sol·licituds serà de vint dies naturals a comptar a partir de l'endemà de la publicació d'aquesta resolució en el Diari Oficial de la Comunitat Valenciana».  
C) Queden excloses de l'avaluació perquè desisteixen; per tant, s'hi aplica el que preveu la base 4.6.3, que diu: si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies hàbils esmene aquests defectes, amb l'advertència que en cas contrari es considerarà que desisteix de la seua petició, amb resolució prèvia dictada en els termes que preveu l'article 42, tal com estableix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La documentació que haja de ser esmenada s'haurà de presentar preferentment en la seu de CulturArts Generalitat. En el cas de presentar-se per qualsevol altre mitjà o lloc dels que preveu la Llei 30/1992, podrà comunicar-se a CulturArts, mitjançant fax (al número 228 626 601) o telegrama, en el mateix dia de la presentació, als mers efectes organitzatius.  
D) Queden excloses de l'avaluació perquè incompleixen la base 12.2, que diu: «Les obres que es presenten hauran de ser originals i inèdites. No s'admetran projectes d'obres traduïdes, adaptades o refoses, ja siga de novel·la, cine, televisió, ràdio o inclús del mateix teatre», ja que l'obra que presenta ja ha sigut estrenada.  
E) Queden excloses perquè la base 11.2 preveu: «Dins dels límits establits en la base 2.2 per a aquesta modalitat d'ajudes, els sol·licitants es distribuiran en tres grups, amb la dotació unitària màxima que s'assenyala a continuació per a cada un dels grups:  
a) Autoria inèdita o de nova creació, per als quals s'estableixen fins a dos ajudes de 1.500 euros.  
b) Autors amb obra publicada o estrenada, per als quals s'estableixen fins a dos ajudes de 2.000 euros.  
c) Autors de trajectòria consolidada, per als quals s'estableixen fins a dos ajudes de 2.500 euros.»  
Com que la normativa marca un límit de fins a dos ajudes per grup, l'economia produïda en el grup A, pel fet que ha queda desert, no s'ha pogut assignar als projectes del grup B que tenen més de 50 punts. Així que, perquè no quedés obsoleta, l'economia de 3.000 - s'ha traslladat a la modalitat Projectes emergents de producció.  
  
F) Queda exclosa de l'avaluació perquè incompleix la base 28.1 i 2, que diu: «1. Les presents ajudes tenen com a finalitat incrementar la quantitat i qualitat de la programació regular i estable d'espectacles de teatre, dansa i circ en sales d'exhibició a fi que la ciutadania puga gaudir d'una oferta diversificada i de qualitat. 2. L'activitat objecte de subvenció són els caixets o imports abonats a les companyies professionals amb motiu de la seua contractació per a l'exhibició a la sala en el període de novembre de 2014 fins a desembre de 2015, ambdós inclosos [...]».  
G) Queden excloses de l'avaluació perquè incompleixen la base 4.3: «Les sol·licituds hauran d'omplir-se segons el model de sol·licitud d'ajudes als sectors teatral i circense, que s'adjunta com a annex II, i especificaran la modalitat d'ajuda i l'import que se sol·licita (apartat C del model de sol·licitud), que no podrà superar en cap cas la dotació unitària màxima establida per a cada modalitat en la present convocatòria. No seran admeses aquelles sol·licituds l'import de les quals siga superior a les dotacions unitàries màximes establides en cada modalitat, per ser considerats projectes inviables econòmicament».  
  
H) Queda exclosa de l'avaluació en aplicació de la base 4.6.2, en concret, per no disposar de l'alta de l'impost d'activitats econòmiques en l'epígraf corresponent a l'activitat el 25 de maig, dia que acabava el termini de presentació de sol·licituds.  
  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la presidència de CulturArts Generalitat, en qualitat d'òrgan competent per a concedir les ajudes, en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicat.  
  
València, 22 de setembre de 2015.- El president de Culturarts Generalitat: Vicent Marzà Ibáñez.